পুরভোটে বিরেধীদের আনা সন্ত্রাসের অভিযোগ খারিজ করে দিলেন তৃণমূলের মহাসচিব পার্থ চট্টোপাধ্যায়। তাঁর অভিযোগ, ভোটের আগে কলকাতাকে অশান্ত করার চেষ্টা চালাচ্ছে বামেরা। প্রশাসন তা কড়া হাতে মোকাবিলা করবে বলে জানিয়েছেন তিনি।
 ওয়েব ডেস্ক: পুরভোটে বিরেধীদের আনা সন্ত্রাসের অভিযোগ খারিজ করে দিলেন তৃণমূলের মহাসচিব পার্থ চট্টোপাধ্যায়। তাঁর অভিযোগ, ভোটের আগে কলকাতাকে অশান্ত করার চেষ্টা চালাচ্ছে বামেরা। প্রশাসন তা কড়া হাতে মোকাবিলা করবে বলে জানিয়েছেন তিনি। বিরোধীদের পায়ের তলায় মাটি নেই। তাই পুরভোটের আগে তারা সন্ত্রাস, সন্ত্রাস বলে চিত্‍কার করে উত্তেজনা ছড়াতে চাইছে। প্রতিক্রিয়া মন্ত্রী ফিরহাদ হাকিমের। তাঁর মন্তব্য, মেটিয়াবুরুজে কংগ্রেসের গুন্ডারাই নিজেদের মিছিলে বোমা ছুড়েছে। পুরভোটের আগে পরিকল্পিতভাবে সন্ত্রাস তৈরির পরিকল্পনা করেছে শাসক দল। এসব বুথ দখলের আগাম পরিকল্পনা মেটিয়াবুরুজের ঘটনা থেকেই তা স্পষ্ট। এসব বন্ধ করতে হলে সব বিরোধী দলকে ঐক্যবদ্ধ হয়ে বুথ পাহারার ব্যবস্থা করতে হবে। পুরভোটে ব্যবহার করতে হবে কেন্দ্রীয় বাহিনী। এই প্রতিক্রিয়া জানিয়েছেন প্রদেশ কংগ্রেস নেতা প্রদীপ ভট্টাচার্য। সন্ত্রাসের প্রতিবাদে শুক্রবার নির্বাচন কমিশনে যাবেন কংগ্রেস নেতারা। কংগ্রেস নেতা মানস ভুঁইঞা আজ অভিযোগ করেন, প্রতিদিনই রাজ্যে সন্ত্রাসের শিকার হচ্ছেন কংগ্রেস প্রার্থীরা। সন্ত্রাসমুক্ত পরিবেশে তাঁরা যাতে নির্বাচন লড়তে পারেন, সেই ব্যবস্থা করতে হবে কমিশনকে। এই দাবি নিয়ে শুক্রবার কমিশনের দ্বারস্থ হবে কংগ্রেস।